নিজস্ব প্রতিনিধি, কলকাতা: কালীপুজোর রাতে বায়ুদূষণের মাত্রায় দিল্লিকে ছাপিয়ে গেল রাজ্যের তিনটি বড় শহর কলকাতা, হাওড়া এবং শিলিগুড়ি। কেন্দ্রীয় দূষণ নিয়ন্ত্রণ পর্ষদের বায়ুদূষণের সূচক বলছে, মঙ্গলবার বিকেল ৫টা থেকে বুধবার বিকেল ৪টে পর্যন্ত কলকাতায় বায়ুদূষণের সূচক ছিল ৩২৬। যা তাদের হিসাবে ‘খুব খারাপ’ বলেই গণ্য করা হচ্ছে। হিসাবে আরও বলা হয়েছে, কালীপুজোর রাতে দেশের মধ্যে সর্বাধিক বায়ুদূষণের সূচক ছিল উত্তরপ্রদেশের মুজফ্ফরনগরে— ৩৮২। রাতে কলকাতা এই তালিকায় দিল্লিকে অনেকটা পিছনে ফেলে দিয়ে পাঁচ নম্বরে উঠে এসেছিল।